

# JÕELÄHTME VALLAVALITSUS

Kaitseministeerium

Muinsuskaitseamet

Politsei- ja Piirvalveamet

Transpordiamet

Keskkonnaamet

Päästeamet                                                                                         29.12.2021 nr 7-3/6061

**Neeme küla Piilkonnamaja maaüksuse detailplaneering**

Teatame teile, et Neeme küla Piilkonnamaja maaüksuse detailplaneeringu lähteseisukohtade ja eskiislahenduse **avalik väljapanek toimub 12.01.–10.02.2022** Jõelähtme vallamajas (Postijaama tee 7, Jõelähtme küla, Jõelähtme vald).

Planeeringuala hõlmab Neeme küla Neeme Piilkonnamaja (katastritunnus 24505:001:0101) maaüksuse, mis asub Neeme poolsaare tipus.

Juurdepääsu tagamiseks avalikult kasutatavalt Tanuma teelt haaratakse planeeringualasse ka ca 9 400 m2 ulatuses osa eraomandis olevast Uitro (katastritunnus 24505:001:1821) ja riigiomandis olevast Väljamäe (katastritunnus 24505:001:0377) kinnistutest. Menetluses oleva Uitro ja lähiala detailplaneeringu ning kehtiva Uitro II detailplaneeringute liikluslahendustes on arvestatud juurdepääsu vajadusega Neeme Piilkonnamaja kinnistule.

Detailplaneeringu eesmärgiks on Neeme Piilkonnamaja maaüksuse sihtotstarbe muutmine elamumaaks, ehitusõiguse ja hoonestustingimuste määramine üksikelamu ja abihoonete rajamiseks, juurdepääsu ja tehnovarustuse lahendamine ning keskkonnatingimuste seadmine planeeringuga kavandatu elluviimiseks. Planeeritava ala suuruseks on 1,8 ha.

Detailplaneeringu algatamise taotlus sisaldab ettepanekut kehtiva üldplaneeringu muutmiseks maa sihtotstarbe osas.

Materjalidega saab tutvuda Jõelähtme valla kodulehel ([joelahtme.kovtp.ee](https://joelahtme.kovtp.ee/)) ning kaardirakenduses EVALD (<http://service.eomap.ee/joelahtmevald>/). Jõelähtme vallamajas kohapeal materjalidega tutvumiseks võtke eelnevalt ühendust vallavalitsuse planeerimisnõunikuga: Jekaterina Sibul, telefon 605 4851, e-post jekaterina.sibul@joelahtme.ee.

Arvamused ning ettepanekud saata e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Lugupidamisega

(allkirjastatud digitaalselt)

Andrus Umboja

vallavanem

Gerli Kelk

gerli@joelahtme.ee